Kaldeneker.hu - Varázslatos Szent Iván éj az IKEA-ban!
Varázslatos Szent Iván éj az IKEA-ban!
Június 21-én lesz a nyári napforduló: ekkor éri el a Nap az égi egyenlítőtől való legnagyobb távolságát, s az évnek ezen a napján a leghosszabb a nappal és a legrövidebb az éjszaka.
Szent Iván éji főzőcske az IKEA Örs vezér téri áruházában június 20-án, 21-én és 22-én. Töltsd velünk ezt az ünnepet, gyere és kóstold meg az áruház finomságait. Pénteken, szombaton és vasárnap déltől estig várunk titeket az emeleti látványkonyhában! Ünnepi főzéssel, kóstolással és főzési tanácsadással várunk minden érdeklődőt!
Ha megszomjaztál, kóstold meg az üdítő bodza, és vörösáfonya szörpből készített bólét.
A saláta lelke a jól elkészített öntet! (dresszing)
Készítsünk salátaöntetet vörösáfonya lekvárból, sarkiszeder és erdei bogyósgyümölcsbor-ecetből.
A vinaigrette dresszing alapja az olívaolaj: tegyünk másfél decinyi olívaolajat egy befőttes üvegbe, facsarjunk hozzá fél citrom levét, daráljunk hozzá kevéske feketeborsot, csipetnyi sóval ízesítsük, majd zárjuk le az üveget, és mintha shéket készítenénk, jó alaposan rázzuk össze.
Változatai végtelenek lehetnek, feljavíthatjuk friss gyümölcsök levével, válasszunk megfelelőt az épp aktuális salátánkhoz. Ha kacsasültet szeletelünk a levelekre, adjunk hozzá átpasszírozott málnát, és citromlé helyett málnaecetet csorgassunk az üvegbe. Ha a feltét hal, jöhet a várnarancs, grapefruit. Paradicsomos-mozarelláshoz használjunk balzsamcetet, rejtsünk el a levelek között friss bazsalikomot, körtés-kéksajtoshoz készítsünk gránátalma, ribizli vagy szeder levével. Mustáros-juharszirupos öntet, kevéske citromos kakukkfűvel és pirított római köménnyel elkészítve nagyon jól kiemeli, és kiegészíti a sült csirkés salátánkat.
Dekorációs só150 Ft